ประกาศองค์การบริหารส่วนตำบลเสาเภา
เรื่อง   มาตรฐานทางคุณธรรมและจริยธรรมของพนักงานตำบลและพนักงานจ้าง



คณะกรรมการมาตรฐานการบริหารงานบุคคลส่วนท้องถิ่น  (ก.ถ.)  ได้กำหนดมาตรฐานทางคุณธรรมและจริยธรรมของพนักงานส่วนตำบล   และพนักงานจ้างขององค์กรปกครองส่วนท้องถิ่น   ซึ่งได้มีวัตถุประสงค์  เพื่อให้พนักงานส่วนตำบลและพนักงานจ้างขององค์กรปกครองส่วนท้องถิ่นโดยทั่วไปใช้ยึดถือเป็นหลักการและแนวทางปฏิบัติ  เพื่อเป็นเครื่องกำกับความประพฤติของตน ได้แก่
**มาตรฐานหลัก**


1. พึงดำรงตนให้ตั้งมั่นอยู่ในศีลธรรมปฏิบัติหน้าที่ด้วยความซื่อสัตย์  สุจริต  เสียสละ  และ


    มีความรับผิดชอบ


2. พึงปฏิบัติหน้าที่อย่างเปิดเผย  โปร่งใส  พร้อมให้ตรวจสอบ


3. พึงให้บริการด้วยความเสมอภาค  สะดวก  รวดเร็ว  มีอัธยาศัยไมตรี  โดยยึดประโยชน์ของ
  

    ประชาชนเป็นหลัก


4. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า


5. พึงพัฒนาทักษะ  ความรู้  ความสามารถ  และตนเองให้ทันสมัยอยู่เสมอ

**มาตรฐาน  เพิ่มเติม**


1. พึงปฏิบัติหน้าที่ราชการด้วยความอุตสาหะ  รอบคอบ  รวดเร็ว  ขยันหมั่นเพียรเอาใจใส่ 
 

    ระมัดระวังรักษาประโยชน์ของทางราชการ  อย่างเต็มกำลัง  ความสามารถ


2. พึงต้องรับให้ความสะดวก  ให้ความเป็นธรรม  แก่ประชาชนผู้มาติดต่อราชการเกี่ยวกับ


    หน้าที่ของตนโดยไม่ชักช้า และด้วยความสุภาพเรียบร้อย  ไม่ดูหมิ่น  เหยียดหยามกดขี่


    หรือข่มเหงประชาชน  ผู้มาติดต่อราชการ


3. พึงปฏิบัติตนต่อผู้ร่วมงานด้วยความสุภาพเรียบร้อย  รักษาความสามัคคี  และไม่กระทำการ


    อย่างใดที่เป็นการกลั่นแกล้งกัน
องค์การบริหารส่วนตำบลเสาเภา  ขอประกาศประชาสัมพันธ์  เพื่อให้พนักงานเจ้าหน้าที่ยึดถือเป็นแนวทางสำหรับประพฤติตนและเป็นหลักการในการปฏิบัติงาน

            ******************
